Copyright: Microsoft Data Link API Help


Tietoja tietolinkeistä

OLE DB:n tietojen käyttöön ottaminen edellyttää esimerkiksi seuraavien yhteystietojen määrittämistä:

•	haettavien tietojen tyyppi

•	palvelin, jolla tiedot ovat

•	tietokanta, johon tiedot on tallennettu.

Jos esimerkiksi haluat muodostaa yhteyden Microsoft SQL Server -tietokantaan, määritä OLE DB -palvelu SQL Serveriä varten sekä palvelimen ja tietokannan nimi.

Merkkijono, joka koostuu yhteystiedoista, on nimeltään yhteysmerkkijono. Voit tallentaa yhteysmerkkijonon ja käyttää sitä uudelleen muissa sovelluksissa. Käyttöliittymää, joka kehottaa luomaan yhteysmerkkijonon, sanotaan Tietolinkit-valintaikkunaksi. Yhteysmerkkijonon tiedot voivat vaihdella määrittämäsi OLE DB -palvelun mukaan. Myös tietolinkkivalintaikkunan vaihtoehdot voivat vaihdella määritetyn OLE DB -palvelun mukaan.

Kun yhteysmerkkijono on luotu, sen voi tallentaa sovelluksen tietoihin tai erillisenä tiedostona, jonka tunniste on .udl. Tämän tiedoston nimi on Microsoft-tietolinkkitiedosto (.udl). Sovelluksen toiminnot määräävät, tallennetaanko yhteysmerkkijono sovelluksen tietoihin vai tietolinkkitiedostona (.udl).

Katso myös:

Tietoja OLE DB -tietopalveluista

Tietolinkin luominen

Tietolinkin ominaisuudet

Tietolinkkien järjestäminen


Tietoja OLE DB -tietopalveluista

OLE DB -tietopalvelun avulla voit käyttää esimerkiksi SQL Serverissä tai Oracle-tietokannassa olevia alkuperäisiä tietoja. Kun sovelluksesi käyttää OLE DB -tietopalvelua, se voi hakea ja muokata tietoja monista eri lähteistä eikä vain relaatiotietokannoista. Luodessasi tietolinkin määrität samalla OLE DB -tietopalvelun, joka on tarkoitettu käsittelemään tietojasi.

Voit esimerkiksi muodostaa yhteyden sähköpostijärjestelmään tai muuhun kuin relaatiotietokantajärjestelmään käyttämällä sopivaa OLE DB -tietopalvelua ja näyttää tiedot sovelluksessa. OLE DB termein voidaan sanoa, että jos käytät tietoja omasta sovelluksestasi, oma sovelluksesi on tietojen käyttäjä.

Voit luoda tietolinkkejä mihin tahansa Microsoftin OLE DB -tietopalveluun tai johonkin muuhun tietopalveluun. Microsoftin tiedonkäyttökomponentit sisältävät seuraavat komponentit:

•	Microsoft OLE DB -palvelu Microsoft Jetiä varten

•	OLE DB -palvelu Oraclea varten

•	OLE DB -palvelu SQL Serveriä varten

•	OLE DB -palvelu ODBC:tä varten.

Huomautus   Lisätietoja OLE DB -tietopalveluista on OLE DB Programmer's Reference -oppaassa tai erityisissä palveluntarjoajan ohjeissa, jotka sisältyvät Microsoft Data Access SDK:hon.


Tietolinkin luominen

Sovelluksen ominaisuuksien mukaan tietolinkin voi tallentaa joko sovellukseen tai erillisenä .udl-tunnisteisena tiedostona.

Jos sovellus tallentaa ja ylläpitää tietolinkkejä, saat tarvittaessa kehotuksen yhteysmerkkijonon antamisesta Tietolinkin ominaisuudet -valintaikkunassa.

Jos sovellus tukee .udl-tiedostoja, luo ensin tietolinkkitiedosto (.udl) ja sen jälkeen yhteysmerkkijono Tietolinkin ominaisuudet -valintaikkunassa. Yhteysmerkkijono tallennetaan tietolinkkitiedostoon (.udl). Sovellus kehottaa sinua tarvittaessa luomaan .udl-tiedoston, mutta halutessasi voit myös luoda tietolinkin Windowsin resurssienhallinnassa.

Huomautus   Vaikka sovelluksesi ei tukisikaan .udl-tiedostoja, voit luoda ja muokata niitä Ohjauspaneelissa tai työpöydällä. Tällöin voit käyttää .udl-tiedostoja muissa sovelluksissa tai hallita niiden avulla muiden tietojen yhteystietoja.

Tietolinkkitiedoston (.udl) luominen Resurssienhallinnassa

1	Napsauta hiiren kakkospainiketta Resurssienhallinnan oikeanpuoleisessa ruudussa tai työpöydällä ja valitse Uusi-valikosta Microsoft-tietolinkki. Tällöin uusi tietolinkkitiedosto (.udl) luodaan aktiiviseen kansioon.

2	Napsauta tiedostoa hiiren kakkospainikkeella ja valitse pikavalikosta Ominaisuudet.

3	Määritä tietolinkin ominaisuudet Tietolinkin ominaisuudet
-valintaikkunassa.

Voit halutessasi nimetä tiedoston uudelleen napsauttamalla tiedostoa hiiren kakkospainikkeella ja valitsemalla pikavalikosta Nimeä uudelleen.

Katso myös:

Tietolinkin ominaisuudet

Tietolinkkien järjestäminen


Tietolinkin ominaisuudet

Voit määrittää OLE DB -tietopalvelun alustusominaisuudet Tietolinkin ominaisuudet -valintaikkunassa. Nämä ominaisuudet tallennetaan yhteysmerkkijonona joko sovellukseen tai erilliseen .udl-tiedostoon. Tietolinkin ominaisuudet vaihtelevat käyttämäsi OLE DB -tietopalvelun mukaan.

OLE DB -tietopalvelun yhteysominaisuuksien määrittäminen

Tietolinkin yhteysominaisuudet vaihtelevat käytössä olevan OLE DB
-tietopalvelun mukaan. Yhteysominaisuuksien avulla voit määrittää, missä tiedot sijaitsevat ja miten niihin saa yhteyden.

Tietolinkin ominaisuudet -valintaikkunan Yhteys-välilehden sisältö määräytyy käytössä olevan tietopalvelun mukaan: välilehdessä näkyvät vain ne yhteysominaisuudet, joita käytössä oleva OLE DB -tietopalvelu edellyttää.

Jos käytät jotakin sellaista tietopalvelua, joka ei sisälly tiedonkäyttökomponentteihin, yhteysominaisuudet määritetään yleisessä valintaikkunassa.

OLE DB -tietopalvelun käytettävissä olevien alustusominaisuuksien tarkasteleminen

Voit tuoda kaikki OLE DB -tietopalvelun tukemat alustusominaisuudet näyttöön valitsemalla Tietolinkin ominaisuudet -valintaikkunan Kaikki -välilehden. Käytä tätä välilehteä tietopalvelukohtaisten alustusominaisuuksien määrittämiseen.

Yhteysmerkkijonojen hakeminen ja muokkaaminen

Jos sovelluksesi tukee tietolinkkitiedostoja (.udl), voit tuoda Tietolinkin ominaisuudet -valintaikkunan näyttöön milloin tahansa sovelluksessasi tai työpöydällä. Jos sovelluksesi ei tue tietolinkkitiedostoja (.udl),voit tuoda Tietolinkin ominaisuudet -valintaikkunan näyttöön vain sovelluksessa.

Huomautus   Vaikka sovelluksesi ei tukisikaan .udl-tiedostoja, voit luoda ja muokata niitä Ohjauspaneelissa tai työpöydällä. Tällöin voit käyttää .udl-tiedostoja muissa sovelluksissa tai hallita niiden avulla muiden tietojen yhteystietoja.

Tietolinkkien ominaisuuksien muokkaaminen resurssienhallinnassa

1	Napsauta .udl-tiedostoa hiiren kakkospainikkeella Resurssienhallinnassa ja valitse pikavalikosta Ominaisuudet.

2	Muokkaa haluamiasi tietolinkin ominaisuuksia Tietolinkin ominaisuudet -valintaikkunassa.

Katso myös:

Tietoja tietolinkeistä

Yhteys-välilehti, Tietolinkin ominaisuudet -valintaikkuna

Lisäasetukset-välilehti, Tietolinkin ominaisuudet -valintaikkuna

Kaikki-välilehti, Tietolinkin ominaisuudet -valintaikkuna

Ominaisuuden arvon muokkaaminen -valintaikkuna


Tietolinkkien järjestäminen

Kun liität järjestelmään uusia tietolähteitä, päivität vanhoja tai poistat vanhentuneita, voit päivittää myös tietojen väliset tietolinkit helposti. Jos sovelluksesi tukee .udl-tiedostoja, sinun tarvitsee vain päivittää yhteystiedot .udl-tiedostoon. Kaikki sovellukset, jotka käyttävät .udl-tiedostoa, saavat heti yhteyden oikeaan tietolähteeseen.

Tietolinkkejä järjestäessäsi voit tehdä esimerkiksi seuraavat tiedostojen hallintaan liittyvät perustehtävät Resurssienhallinnassa:

•	tietolinkkitiedoston (.udl) luominen

•	aiemmin luodun tietolinkkitiedoston (.udl) ominaisuuksien muokkaaminen

•	tietolinkkitiedoston (.udl) poistaminen

•	tietolinkkitiedostojen (.udl) järjestäminen kopioimalla tiedostot ja liittämällä ne uusiin kansioihin.

Tietolinkkitiedoston (.udl) luominen

1	Kaksoisnapsauta Ohjauspaneelin Tietolinkit-kuvaketta.

2	Napsauta Resurssienhallinnassa tiedostoluetteloa hiiren kakkospainikkeella ja luo sen jälkeen uusi tietolinkki valitsemalla Uusi-valikosta Microsoft-tietolinkki.

Tietolinkkitiedoston (.udl) muokkaaminen

•	Siirry Resurssienhallintaan, napsauta tietolinkkitiedostoa hiiren kakkospainikkeella ja valitse Ominaisuudet, niin voit aloittaa tiedoston muokkaamisen.

Tietolinkkitiedoston (.udl) poistaminen

•	Siirry Resurssienhallintaan, napsauta tietolinkkitiedostoa hiiren kakkospainikkeella ja poista tiedosto valitsemalla Poista.

Tietolinkkitiedoston (.udl) siirtäminen

•	Voit kopioida ja liittää tietolinkkitiedostoja haluamiisi kansioihin Resurssienhallinnassa.

Huomautus   Tietolinkkejä voi järjestää myös Tietolinkkien valitseminen -valintaikkunassa.


Palvelu-välilehti, Tietolinkin ominaisuudet
-valintaikkuna

Palvelu-välilehden avulla voit valita oikean OLE DB -tietopalvelun, joka tarvitaan niitä tietoja varten, joihin haluat yhteyden. Kaikissa sovelluksissa palvelua ei voi määrittää tai nykyistä valintaa muuttaa. Tämä välilehti tulee näkyviin vain, jos OLE DB -tietopalvelun valintaa voi muokata käyttämässäsi sovelluksessa.

Välilehden asetukset

OLE DB -palvelujen luettelo   Tämä on luettelo, joka sisältää kaikki kiintolevylle tallennetut OLE DB -palvelut.

Seuraava   Siirtyy valittuna olevan OLE DB -palvelun Yhteys-välilehteen.

Katso myös

Tietolinkin ominaisuudet


Yhteys-välilehti, Tietolinkin ominaisuudet
-valintaikkuna

Yhteys-välilehden avulla voit määrittää, miten tietoihisi muodostetaan yhteys käytettäessä jotakin Microsoftin tiedonkäyttökomponentteihin kuulumatonta OLE DB -tietopalvelua.

Välilehden asetukset

1	Tietolähteen ja tietojen sijainnin määrittäminen:

Tietolähde   Kirjoita tietolähde, johon haluat muodostaa yhteyden. Tämä on tavallisesti palvelimen nimi.

Sijainti   Kirjoita sen tietolähteen sijainti, johon haluat muodostaa yhteyden. Tämä on tavallisesti tietokannan nimi.

2	Palvelimelle kirjauduttaessa tarvittavien tietojen antaminen:

Käytä Windows NT:n integroitua suojausta   Valitse tämä vaihtoehto, jos haluat identifioida käyttäjätunnuksesi laillisuustarkistuspalvelun avulla.

Jotta voisit käyttää tätä toimintoa, käyttämäsi OLE DB -tietopalvelun täytyy tukea laillisuustarkistuspalvelua ja sinulla täytyy olla tietolähteen lupa laillisuustarkistuspalvelun käyttämiseen.

Käytä tiettyä käyttäjätunnusta ja salasanaa   Kun napsautat tätä, käyttäjätunnustasi ja salasanaasi käytetään laillisuuden tarkistamiseen tietolähteeseessä.

Käyttäjätunnus   Kirjoita käyttäjätunnus, jolla yhteyden laillisuus tarkistetaan kirjautuessasi tietolähteeseen.

Salasana   Kirjoita salasana, jolla yhteyden laillisuus tarkistetaan kirjautuessasi tietolähteeseen.

Tyhjä salasana   Antaa määritetylle palvelulle luvan liittää tyhjä salasana yhteysmerkkijonoon.

Salli salasanan tallentaminen   Mahdollistaa salasanan tallentamisen yhteysmerkkijonoon. Se, tallennetaanko salasana yhteysmerkkijonoon, määräytyy kutsuvan sovelluksen toimintojen mukaan.

Huomautus   Jos salasana tallennetaan, se tuodaan näyttöön ja tallennetaan salaamattomana.

3	Käytettävän alkuperäisen luettelon kirjoittaminen:

Kirjoita sen tietokannan nimi, johon haluat muodostaa yhteyden.

Testaa yhteys   Kokeile yhteyden muodostamista määritettyyn tietolähteeseen valitsemalla tämä.

Jos yhteyden muodostaminen ei onnistu, varmistu, että asetukset määritetty oikein. Esimerkiksi oikeinkirjoitusvirheet sekä pienten ja isojen kirjainten sekoittaminen voivat estää yhteyden muodostumisen.

Katso myös

Tietolinkin ominaisuudet

Yhteys-välilehti (SQL Server)

Yhteys-välilehti (Jet)

Yhteys-välilehti (Oracle)

Yhteys-välilehti (ODBC)


Yhteys-välilehti (SQL Server), Tietolinkin ominaisuudet -valintaikkuna

Yhteys-välilehden avulla voit määrittää, miten Microsoft SQL Serverin tietoihin muodostetaan yhteys.

Välilehden asetukset

1	Palvelimen nimen valitseminen tai kirjoittaminen:

Kirjoita sen palvelimen nimi, jolla on käytettävä tietokanta.

2	Palvelimelle kirjauduttaessa tarvittavien tietojen antaminen:

Käytä Windows NT:n integroitua suojausta   Valitse tämä vaihtoehto, jos haluat identifioida käyttäjätunnuksesi laillisuustarkistuspalvelun avulla.

Jotta voisit käyttää tätä toimintoa, käyttämäsi OLE DB -tietopalvelun täytyy tukea laillisuustarkistuspalvelua ja sinulla täytyy olla tietolähteen lupa laillisuustarkistuspalvelun käyttämiseen.

Käytä tiettyä käyttäjätunnusta ja salasanaa   Kun napsautat tätä, käyttäjätunnustasi ja salasanaasi käytetään laillisuuden tarkistamiseen tietolähteeseessä.

Käyttäjätunnus   Kirjoita käyttäjätunnus, jolla yhteyden laillisuus tarkistetaan kirjautuessasi tietolähteeseen.

Salasana   Kirjoita salasana, jolla yhteyden laillisuus tarkistetaan kirjautuessasi tietolähteeseen.

Tyhjä salasana   Antaa määritetylle palvelulle luvan liittää tyhjä salasana yhteysmerkkijonoon.

Salli salasanan tallentaminen   Mahdollistaa salasanan tallentamisen yhteysmerkkijonoon. Se, tallennetaanko salasana yhteysmerkkijonoon, määräytyy kutsuvan sovelluksen mukaan.

Huomautus   Jos salasana tallennetaan, se tuodaan näyttöön ja tallennetaan salaamattomana.

3	Tietokannan valitseminen palvelimelta:

Kirjoita tietokanta, johon haluat muodostaa yhteyden.

- TAI -

Liitä SQL-tietokantatiedosto tietokannan nimeksi.

Kirjoita sen tietokannan nimi, jota haluat käyttää liitetyn SQL-tietokantatiedoston yhteydessä.

Huomautus   Tämän toiminnon käyttäminen edellyttää SQL Server 7.0:aa.

Tiedostonimen käyttäminen:

Kirjoita yksitiedostoisen tietokantatiedoston nimi. Voit selata tiedoston näkyviin napsauttamalla painiketta.

Testaa yhteys   Kokeile yhteyden muodostamista määritettyyn tietolähteeseen valitsemalla tämä.

Jos yhteyden muodostaminen ei onnistu, varmista, että asetukset on määritetty oikein. Esimerkiksi oikeinkirjoitusvirheet sekä pienten ja isojen kirjainten sekoittaminen voivat estää yhteyden muodostamisen.

Katso myös

Tietolinkin ominaisuudet


Yhteys-välilehti (Jet), Tietolinkin ominaisuudet -valintaikkuna

Yhteys-välilehden avulla voit määrittää, miten Microsoft Access -tietoihin muodostetaan yhteys.

Välilehden asetukset

1	Tietokannan nimen valitseminen tai kirjoittaminen:

Kirjoita sen Microsoft Access  -tietokantatiedoston (.mdb) nimi, johon haluat muodostaa yhteyden. Voit selata tiedoston näkyviin napsauttamalla painiketta.

2	Palvelimelle kirjauduttaessa tarvittavien tietojen antaminen:

Käyttäjätunnus   Kirjoita käyttäjätunnus, jolla yhteyden laillisuus tarkistetaan kirjautuessasi tietolähteeseen.

Salasana   Kirjoita salasana, jolla yhteyden laillisuus tarkistetaan kirjautuessasi tietolähteeseen.

Tyhjä salasana   Antaa määritetylle palvelulle luvan liittää tyhjä salasana yhteysmerkkijonoon.

Salli salasanan tallentaminen   Mahdollistaa salasanan tallentamisen yhteysmerkkijonoon. Se, tallennetaanko salasana yhteysmerkkijonoon, määräytyy kutsuvan sovelluksen mukaan.

Huomautus   Jos salasana tallennetaan, se tuodaan näyttöön ja tallennetaan salaamattomana.

Testaa yhteys   Kokeile yhteyden muodostamista määritettyyn tietolähteeseen valitsemalla tämä.

Jos yhteyden muodostaminen ei onnistu, varmista, että asetukset on määritetty oikein. Esimerkiksi oikeinkirjoitusvirheet sekä pienten ja isojen kirjainten sekoittaminen voivat estää yhteyden muodostamisen.

Katso myös

Tietolinkin ominaisuudet


Yhteys-välilehti (Oracle), Tietolinkin ominaisuudet -valintaikkuna

Yhteys-välilehden avulla voit määrittää, miten Oracle-tietoihin muodostetaan yhteys.

Välilehden asetukset

1	Palvelimen nimen kirjoittaminen:

Kirjoita sen palvelimen nimi, jolla on käytettävä tietokanta.

2	Palvelimelle kirjauduttaessa tarvittavien tietojen antaminen:

Käyttäjätunnus   Kirjoita käyttäjätunnus, jolla yhteyden laillisuus tarkistetaan kirjautuessasi tietolähteeseen.

Salasana   Kirjoita salasana, jolla yhteyden laillisuus tarkistetaan kirjautuessasi tietolähteeseen.

Tyhjä salasana   Antaa määritetylle palvelulle luvan liittää tyhjä salasana yhteysmerkkijonoon.

Salli salasanan tallentaminen   Mahdollistaa salasanan tallentamisen yhteysmerkkijonoon. Se, tallennetaanko salasana yhteysmerkkijonoon, määräytyy kutsuvan sovelluksen mukaan.

Huomautus   Jos salasana tallennetaan, se tuodaan näyttöön ja tallennetaan salaamattomana.

Testaa yhteys   Kokeile yhteyden muodostamista määritettyyn tietolähteeseen valitsemalla tämä.

Jos yhteyden muodostaminen ei onnistu, varmista, että asetukset on määritetty oikein. Esimerkiksi oikeinkirjoitusvirheet sekä pienten ja isojen kirjainten sekoittaminen voivat estää yhteyden muodostamisen.

Katso myös

Tietolinkin ominaisuudet


Yhteys-välilehti (ODBC), Tietolinkin ominaisuudet -valintaikkuna

Yhteys-välilehden avulla voit määrittää, miten ODBC-tietoihin muodostetaan yhteys.

Välilehden asetukset

1	Tietolähteen määrittäminen:

Tietolähteen nimen käyttäminen   Valitse tai kirjoita sen ODBC-tietolähteen nimi, johon haluat muodostaa yhteyden.

Yhteysmerkkijonon käyttäminen   Voit kirjoittaa tai muodostaa ODBC-yhteysmerkkijonon, eikä sinun tarvitse käyttää olemassa olevaa DSN:ää.

Yhteysmerkkijono — Kirjoita ODBC-yhteysmerkkijono.

Muodostin — Avaa ODBC:n Valitse tietolähde -valintaikkunan. Kun valitset tietolähteen, kyseisen tietolähteen yhteysmerkkijono tuodaan näyttöön ja asetetaan yhteysmerkkijonon muokkauksen hallintaan.

Jos valitset tiedostotietolähteen, ODBC-yhteysmerkkijonossa ei käytetä DSN:ää. ODBC-yhteysmerkkijono jää tietolinkkitiedostoon (.udl), eikä tiedostotietolähde vaikuta siihen.

Jos valitset konetietolähteen, ODBC-yhteysmerkkijonosta tehdään DSN-pohjainen. ODBC-yhteysmerkkijono viittaa valittuun konetietolähteeseen. Jos jonkin muun järjestelmän käyttäjä haluaa ottaa tietolinkkintiedoston (.udl) käyttöön, hänellä on oltava konetietolähde järjestelmäänsä asennettuna.

2	Palvelimelle kirjauduttaessa tarvittavien tietojen antaminen:

Käyttäjätunnus   Kirjoita käyttäjätunnus, jolla yhteyden laillisuus tarkistetaan kirjautuessasi tietolähteeseen.

Salasana   Kirjoita salasana, jolla yhteyden laillisuus tarkistetaan kirjautuessasi tietolähteeseen.

Tyhjä salasana   Antaa määritetylle palvelulle luvan liittää tyhjä salasana yhteysmerkkijonoon.

Salli salasanan tallentaminen   Mahdollistaa salasanan tallentamisen yhteysmerkkijonoon. Se, tallennetaanko salasana yhteysmerkkijonoon, määräytyy kutsuvan sovelluksen mukaan.

Huomautus   Jos salasana tallennetaan, se tuodaan näyttöön ja tallennetaan salaamattomana.

3	Käytettävän alkuperäisen luettelon kirjoittaminen:

Kirjoita sen tietokannan nimi, johon haluat muodostaa yhteyden.

Testaa yhteys   Kokeile yhteyden muodostamista määritettyyn tietolähteeseen valitsemalla tämä.

Jos yhteyden muodostaminen ei onnistu, varmista, että asetukset on määritetty oikein. Esimerkiksi oikeinkirjoitusvirheet sekä pienten ja isojen kirjainten sekoittaminen voivat estää yhteyden muodostamisen.

Katso myös

Tietolinkin ominaisuudet


Lisäasetukset-välilehti, Tietolinkin ominaisuudet
-valintaikkuna

Lisäasetukset-välilehden avulla voit tarkastella ja muuttaa tietojen alustusominaisuuksia.

Huomautus   Lisätietoja muista alustusominaisuuksista on OLE DB
-tietopalvelun mukana toimitetuissa ohjeissa.

Välilehden asetukset

Tekeytymistaso   Tekeytymistaso, jota palvelimella on oikeus käyttää, kun se toimii asiakkaana. Tämä ominaisuus koskee vain muita verkkoyhteyksiä kuin etätoimintosarjakutsuyhteyksiä (RPC). Nämä tekeytymistasot ovat samanlaisia kuin RPC:n tekeytymistasot. Tekeytymistason arvot vastaavat suoraan niitä tekeytymistasoja, jotka voidaan määrittää tarkistetuille RPC-yhteyksille, mutta niitä voidaan soveltaa muihinkin kuin tarkistettuihin RPC-yhteyksiin. Valittavissa ovat seuraavat tasot:

•	Anonymous — Palvelin ei tunnista asiakasta. Palvelinprosessi ei saa asiakkaan tunnistustietoja eikä voi toimia asiakkaana.

•	Identify — Palvelin saa yhteyden asiakkaan tunnistustietoihin. Palvelin voi toimia asiakkaana ACL-tarkistuksen ajan, mutta se ei saa yhteyttä järjestelmäobjekteihin asiakkaana.

•	Impersonate — Palvelinprosessi voi käyttää asiakkaan suojauskontekstia toimiessaan asiakkaana. Suojauskontekstitiedot saadaan yhteyden muodostamisen jälkeen, ei jokaisen kutsun yhteydessä.

•	Delegate — Palvelinprosessi voi käyttää asiakkaan suojauskontekstia toimiessaan asiakkaana. Palvelinprosessi voi myös ottaa yhteyden muihin palvelimiin toimiessaan asiakkaana.

Suojaustaso   Asiakkaan ja palvelimen välillä lähetettävien tietojen suojaustaso. Tämä ominaisuus koskee vain muita verkkoyhteyksiä kuin etätoimintosarjakutsu (RPC) -yhteyksiä. Nämä tekeytymistasot ovat samanlaisia kuin RPC:n tekeytymistasot. Tämän ominaisuuden arvot vastaavat suoraan niitä suojaustasoja, jotka voidaan määrittää tarkistetuille RPC-yhteyksille, mutta niitä voidaan soveltaa muihinkin kuin tarkistettuihin RPC-yhteyksiin. Valittavissa ovat seuraavat tasot:

•	None — Ei tarkista lainkaan palvelimelle lähetettyjä tietoja.

•	Connect — Tarkistus tehdään vain silloin, kun asiakas muodostaa yhteyden palvelimeen.

•	Call — Tietolähde tarkistetaan jokaisen kyselyn yhteydessä, jonka asiakas tekee palvelimelle.

•	Pkt — Tarkistaa, että kaikki saapuneet tiedot tulevat asiakkaalta.

•	Pkt Integrity — Tarkistaa, että kaikki saapuneet tiedot tulevat asiakkaalta ja että tiedot eivät ole muuttuneet siirron aikana miltään osin.

•	Pkt Privacy — Tarkistaa, että kaikki saapuneet tiedot tulevat asiakkaalta ja että tiedot eivät ole muuttuneet siirron aikana miltään osin sekä suojaa tiedot salaamalla ne.

Yhteyden aikakatkaisu   Määrittää sekunteina ajan, jonka OLE DB
-palvelu odottaa alustuksen valmistumista. Jos alustuksen määräaika ylittyy, näyttöön tulee virhesanoma eikä yhteyttä muodosteta.

Käyttöoikeudet   Määrittää käyttöoikeudet. Valitse yksi tai useita seuraavista ominaisuuksista:

•	Read — Vain luku.

•	ReadWrite — Luku ja kirjoitus.

•	Share Deny None — Muiden käyttäjien luku- tai kirjoitusoikeutta ei voida evätä.

•	Share Deny Read — Muut käyttäjät eivät voi avata tietoja lukutilassa.

•	Share Deny Write — Muut käyttäjät eivät voi avata tietoja kirjoitustilassa.

•	Share Exclusive — Muut käyttäjät eivät voi avata tietoja luku- tai kirjoitustilassa.

•	Write — Vain kirjoitus.

Katso myös

Tietolinkin ominaisuudet


Kaikki-välilehti, Tietolinkin ominaisuudet
-valintaikkuna

Kaikki-välilehden avulla voit tarkastella ja muokata kaikkia OLE DB
-palvelun alustusominaisuuksia, jotka ovat käytettävissä OLE DB
-palvelussasi. Ominaisuudet voivat vaihdella käyttämäsi OLE DB
-palvelun mukaan.

Välilehden asetukset

Alustusominaisuuksien luettelo   Kaikkien alustusominaisuuksien ja niiden nykyisten arvojen luettelo.

Huomautus   Lisätietoja luettelossa olevissa alustusominaisuuksista on OLE DB -palvelun mukana toimitetuissa ohjeissa.

Muokkaa arvoa   Avaa valittuna olevan ominaisuuden Muokkaa ominaisuuden arvoa -valintaikkunan.

Vihje   Voit avata Muokkaa ominaisuuden arvoa -valintaikkunan kaksoisnapsauttamalla ominaisuutta, jota haluat muokata.

Katso myös

Tietolinkin ominaisuudet


Muokkaa ominaisuuden arvoa -valintaikkuna

Muokkaa ominaisuuden arvoa -valintaikkunan avulla voit muokata sitä OLE DB -alustusominaisuutta, joka on valittuna Kaikki-välilehdessä. Ominaisuudet voivat vaihdella käyttämäsi OLE DB
-palvelun mukaan.

Huomautus   Lisätietoja palvelukohtaisista ominaisuuksista on OLE DB
-palvelun mukana toimitetuissa ohjeissa.

Valintaikkunan asetukset

Ominaisuuden kuvaus   Näyttää valittuna olevan ominaisuuden kuvauksen.

Ominaisuuden arvo   Valitse tai kirjoita kelvollinen arvo.

Palauta arvo   Määrittää OLE DB -palvelun oletusarvon valitun ominaisuuden arvoksi.

Katso myös

Tietolinkin ominaisuudet

Kaikki-välilehti, Tietolinkin ominaisuudet -valintaikkuna


Valitse tietolinkkitiedosto -valintaikkuna

Valitse tietolinkkitiedosto -valintaikkunan avulla voit valita aiemmin luodun tietolinkkitiedoston (.udl) tai luoda uuden.

Resurssienhallinnassa voit muokata tai siirtää aiemmin luotua tietolinkkitiedostoa (.udl), poistaa sen tai luoda uuden.

Valintaikkunan asetukset

Kohde   Voit liikkua kaikissa järjestelmäsi asemissa ja kansioissa.

Avaa yläkansio   Napsauttamalla tätä voit siirtyä sellaiseen kansioon, jota olet käyttänyt aikaisemmin nykyisen istunnon aikana.

Luo uusi kansio   Napsauttamalla tätä voit luoda uuden kansion nykyiseen kansioon.

Tiedostoluettelo   Tuo näyttöön Kohde-ruudussa valittuna olevan aseman tai kansion tiedostot ja kansiot.

Luettelo   Napsauttamalla tätä voit tuoda tiedostoluettelon nimet näyttöön suurina kuvakkeina.

Tiedot   Napsauttamalla tätä voit tuoda näyttöön tiedostoluettelon asiakirjojen lisätietoja, esimerkiksi tiedoston koon ja viimeisimmän tallennuspäivän.

Tiedostonimi   Kirjoita avattavan tiedoston nimi tai siirry haluamaasi asemaan kirjoittamalla asemaa vastaava kirjain, esimerkiksi C:\.

Tiedostotyyppi   Näyttää tiedostot tyypeittäin. Tämän ominaisuuden avulla voit tuoda näyttöön vain ne tiedostot, joista olet kiinnostunut.

Avaa   Avaa haluamasi tiedosto napsauttamalla tätä. Tämä toiminto koskee vain Valitse tietolinkki -valintaikkunaa.

Katso myös

Tietolinkkien järjestäminen